फरीदाबाद 28 मार्च(abtaknews.com) सामाजिक न्याय एवं अधिकारिता मंत्रालय,एलिम्को समाज कल्याण विभाग एवं रेडक्रास सोसाइटी फरीदाबाद तथा माहेश्वरी सेवा ट्रस्ट फरीदाबाद के संयुक्त प्रयास से माहेश्वरी सेवा सदन 160 सेक्टर-7ए (निकट गुरूद्वारा) में लगाए तीन दिवसीय जांच-माप परीक्षण शिविर का आज समापन हो गया। इस मौके पर माहेश्वरी सेवा ट्रस्ट के अध्यक्ष प्रमोद माहेश्वरी,सचिव महेश गुटानी श्रवण मिमाणी,विनोद भयानी मुख्य रूप से मौजूद थे। इस अवसर पर महेश गुटानी ने कहा कि में माहेश्वरी ट्रस्ट की तरफ से इस शिविर में सहयोग करने वाले सरकारी विभाग,सरकारी संस्थाओं,बीके अस्पताल के डाक्टरों का विशेष रूप से आभार प्रकट करता हुं जिन्होनें राष्ट्रीय व्योश्री योजना के तहत पूरे तीन दिनों तक वरिष्ठ नागरिकों के लिए समय निकालकर ना केवल पुण्य का कार्य किया अपितु उनकी बहतु सारी दुआएं भी ली। उन्होनें कहा कि इन तीन दिनों में चलने की छडिय़ां,कोटनी की बैसाखी,वाकॅर,कान की सुनने की मशीन,व्हील चेयर,कृत्रिम दांत/जबड़ा,चश्मा,तिपाई/चोपाई पोड़ आदि के लिए कुल 179 पंजीकरण किए गए। उन्होनें कहा कि उपकरण वितरण की सूचना बाद में दी जाएगी। उन्होनें कहा कि इस माहेश्वरी सेवा ट्रस्ट ने इस शिविर की सफलता के लिए खासतौर पर टीम गठित की थी जो बुजुर्गो के खाने पीने से लेकर उनका हर तरीके से ख्याल रखे हुए थी।